สวดมนต์ข้ามปี ใต้ต้นพระศรีมหาโพธิ ส่งความสุขจากแดนพุทธภูมิ 
20181227_507,พระธรรมทูตไทยอินเดีย เนปาล เตรียมจัดพิธีสวดมนต์ข้ามปีส่งความสุขจากแดนพุทธภูมิ แผ่นดินแห่งการกำเนิดพระพุทธศาสนามายังชาวพุทธไทยและทั่วโลก พร้อมจุดประทีป 9,999 ดวง ณ ต้นพระศรีมหาโพธิ เมืองคยา ,พระครูนรนาถเจติยาภิรักษ์ (สมพงศ์) ผู้ปฏิบัติหน้าที่ดูแลวัดไทยกุสินาราเฉลิมราช เมืองกุสินารา รัฐอุตรประเทศ อินเดีย เผยว่า ในช่วงส่งท้ายปีเก่าต้อนรับปีใหม่ที่จะถึงนี้ พระธรรมโพธิวงศ์ (วีรยุทฺโธ) หัวหน้าพระธรรมทูตไทยสายอินเดีย-เนปาล เจ้าอาวาสวัดไทยพุทธคยา เมืองคยา รัฐพิหาร อินเดีย ได้มอบหมายให้วัดไทยทุกวัดในแดนพุทธภูมิ ประกอบพิธีสวดมนต์ข้ามปี 2 แผ่นดิน ส่งท้ายปีเก่าวิถีไทย ต้อนรับศักราชใหม่วิถีพุทธ 2562 เพื่อเป็นการอำนวยอวยพรให้ชาวพุทธทั้งในประเทศไทยและทั่วโลกได้รับพรจากคณะพระธรรมทูตไทย ส่งตรงจากแผ่นดินแห่งการกำเนิดของพระพุทธศาสนาอินเดีย-เนปาล,โดยที่วัดไทยกุสินาราฯ ซึ่งเป็นแผ่นดินแห่งการปรินิพพานของพระพุทธองค์ ตลอดทั้งวันของวันที่ 31 ธ.ค. จะมีพิธีสวดมนต์ทำวัตรเช้า ทำบุญใส่บาตรส่งท้ายปีเก่า พระสงฆ์นานาชาติ 50 รูป เลี้ยงอาหารกลางวัน จับสลากของขวัญให้กับคนงานของวัด เจริญพระพุทธมนต์ธรรมจักรกัปปวัตนสูตร สวดมนต์อิติปิโส 108 จบ เวลา 24.00 น.(ตามเวลาประเทศไทย) เจ้าหน้าที่ลั่นฆ้อง ลั่นระฆัง เป่าสังข์ พระสงฆ์เจริญชัยมงคลคาถา จุดเทียน 2562 เล่ม ต้อนรับศักราชใหม่ 2562 พระสงฆ์นานาชาติ 9 ประเทศ ประพรมน้ำพระพุทธมนต์แก่ผู้ร่วมงาน,ส่วนที่วัดไทยพุทธคยา แผ่นดินแห่งการตรัสรู้ของพระพุทธองค์ พระครูอุดมโพธิวิเทศ เผยว่า จะมีการประกอบพิธีสวดมนต์ข้ามปี รับพรสวัสดีปีใหม่ สวดมนต์ตามประทีปทั้งบริเวณใต้ต้นพระศรีมหาโพธิ ภายในมหาเจดีย์พุทธคยา และที่วัดไทยพุทธคยา มีพระธรรมโพธิวงศ์ เป็นประธาน โดยวันที่ 31 ธ.ค.เวลา 22.30 น. ของอินเดียซึ่งตรงกับเวลาประเทศไทย 00.00 น.จะมีการเจริญชัยมงคลคาถา ด้วยบทสวดมนต์ธรรมจักรกัปปวัตสูตรและบทสวดมนต์พิเศษขึ้นปีใหม่สุวรรณภูมิ (ประเทศไทย) จากนั้นจะสวดมนต์ขึ้นปีใหม่พุทธภูมิ ต่อด้วยการรับพรปีใหม่จากพระธรรมโพธิวงศ์ ซึ่งในพิธีจะมีการจุดประทีปบูชาต้นพระศรีมหาโพธิ์ 9,999 ดวง เช้าวันที่ 1 ม.ค.จะมีพิธีใส่บาตรพระสงฆ์ธรรมยาตรา (พระธุดงค์) 120 รูป
พระธรรมทูตไทยอินเดีย เนปาล เตรียมจัดพิธีสวดมนต์ข้ามปีส่งความสุขจากแดนพุทธภูมิ แผ่นดินแห่งการกำเนิดพระพุทธศาสนามายังชาวพุทธไทยและทั่วโลก พร้อมจุดประทีป 9,999 ดวง ณ ต้นพระศรีมหาโพธิ เมืองคยา 
สวดมนต์ข้ามปี,สวมมนต์ข้ามปีอินเดีย,วัดไทยพุทธคยา,สวดมนต์อินเดีย,ข่าวทั่วไป